Il-Kummissjoni llum adottat Pjan ta' Azzjoni biex tappoġġa l-irkupru u t-trasformazzjoni tas-setturi tal-midja u tal-awdjoviżiv tal-UE. Dawn is-setturi, li ntlaqtu bil-kbir mill-kriżi tal-coronavirus, huma essenzjali għad-demokrazija, għad-diversità kulturali tal-Ewropa, u għall-awtonomija diġitali. Il-Pjan ta' Azzjoni jiffoka fuq tliet oqsma ta' attività, u fuq 10 azzjonijiet konkreti biex jgħinu lis-settur tal-midja jirkupra mill-kriżi billi jiffaċilitaw u jwessgħu l-aċċess għall-finanzjament, jittrasforma ruħu billi jiġi stimulat l-investiment li jkopri t-tranżizzjonijiet tewmin ekoloġiċi u diġitali, filwaqt li tiġi ggarantita r-reżiljenza tas-settur fil-futur u tingħata s-setgħa liċ-ċittadini u lill-kumpaniji Ewropej. Skont il-Faċilità ta' Rkupru u Reżiljenza kull Pjan Nazzjonali ta' Rkupru u Reżiljenza se jiddedika minimu ta' 20% tal-infiq għall-qasam diġitali. Miżuri li jagħtu spinta għall-produzzjoni u għad-distribuzzjoni ta' kontenut diġitali, bħalma huma l-midja diġitali, se jikkontribwixxu biex tintlaħaq din il-mira billi: Barra minn hekk, il-Pjan ta' Azzjoni għandu l-mira li: Il-Pjan ta' Azzjoni jfittex li jappoġġa t-trasformazzjoni ekoloġika u diġitali tas-settur: Fl-aħħar nett, iċ-ċittadini u l-kumpaniji huma fiċ-ċentru tal-isforzi deskritti fil-Pjan ta' Azzjoni biex l-Ewropej jiġu abilitati u jingħataw is-setgħa. L-azzjonijiet jinkludu: Dan il-Pjan ta' Azzjoni għall-Midja u l-Awdjoviżjoni jmur id f'id mal-Pjan ta' Azzjoni għad-Demokrazija Ewropea, li l-għan tiegħu hu li jsaħħaħ il-libertà u l-pluraliżmu tal-midja madwar l-Ewropa, b'enfasi fuq il-protezzjoni tal-ġurnalisti. Barra minn hekk, dan il-Pjan ta' Azzjoni jaqbel kompletament mal-proposti tal-Kummissjoni li ġejjin tal-Att dwar is-Servizzi Diġitali u tal-Att dwar is-Swieq Diġitali, li se jfittxu li jimmodernizzaw il-qafas legali li japplika għas-servizzi diġitali fl-UE. Il-Viċi President Eżekuttiv għal Ewropa Lesta għall-Era Diġitali, Margrethe Vestager, stqarret: “Aħna impenjati li ngħinu lis-settur tal-midja jegħleb il-maltempata u l-isfidi attwali li ġabet magħha l-kriżi, u li nieħdu vantaġġ sħiħ mill-opportunitajiet li toffri t-trasformazzjoni diġitali, kemm fuq terminu qasir kif ukoll fit-tul.” Il-Viċi President għall-Valuri u t-Trasparenza, Věra Jourová, żiedet tgħid: “Il-midja mhijiex biss settur ekonomiku, hija wieħed mill-pilastri tad-demokrazija tagħna. Għalhekk dan il-pjan huwa tant importanti. Ikompli jiżviluppa l-aħjar assi tagħna, id-diversità u t-talent Ewropej, u l-qofol tiegħu huwa l-ħarsien tal-libertà tal-espressjoni u tal-libertà artistika. Niddependu mill-Istati Membri biex jagħmlu l-parti tagħhom u jużaw l-għodod li għandhom biex jappoġġaw lis-settur tal-midja filwaqt li jirrispettaw l-indipendenza u l-pluraliżmu tiegħu bis-sħiħ.” Il-Kummissarju għas-Suq Intern Thierry Breton, qal: “L-industriji tal-midja u tal-awdjoviżiv intlaqtu ħażin ħafna mill-kriżi li għaddejjin minnha. Huwa urġenti li naġixxu minnufih. Dan il-pjan industrijali se jkun il-pjan direzzjonali għall-irkupru, it-trasformazzjoni u t-tisħiħ tar-reżiljenza tal-midja. Dan se jagħti l-mezzi lill-industrija biex tikkontribwixxi u tibbenefika mit-tranżizzjonijiet diġitali u ekoloġiċi.” Peress li ż-żmien huwa essenzjali għas-settur tal-midja tal-UE, il-biċċa l-kbira tal-azzjonijiet deskritti fil-Pjan ta' Azzjoni se jitnedew malajr fl-ewwel xhur tal-2021. Se jsiru konsultazzjonijiet mal-partijiet ikkonċernati biex fil-prattika l-azzjonijiet jiġu implimentati bl-aħjar mod. Kwistjonijiet li ilhom jeżistu, b'mod partikolari l-frammentazzjoni tas-suq tal-midja u tal-awdjoviżiv Ewropew dgħajfu lil dan is-settur fil-konfront tal-kompetituri globali tiegħu. Dawn id-dgħufijiet ġew aggravati mill-kriżi tal-coronavirus, bi tnaqqis fid-dħul finanzjarju mir-reklami, bil-kollass fl-attendenza fis-swali taċ-ċinema (li swew telf stmat għal €100,000 kull skrin fix-xahar waqt il-lockdown), u bil-produzzjoni fuq “standby”. Din is-sitwazzjoni, f'mument meta l-pjattaformi online mhux tal-UE qed jiksbu ishma kbar fis-suq, tista' tipperikola l-awtonomija strateġika tas-settur tal-midja u awdjoviżiv tal-UE. Fir-rigward tal-midja tal-aħbarijiet, it-tnaqqis fid-dħul (id-dħul mir-reklami niżel bejn 30% u 80%) u d-diżinformazzjoni online flimkien mal-emerġenza ta' “deżerti tal-aħbarijiet” f'ċerti partijiet tal-Ewropa huma partikolarment inkwetanti. B'mod ġenerali, l-adozzjoni ta' teknoloġiji diġitali mis-settur hija limitata. Il-Kummissjoni ressqet sensiela ta' miżuri biex tgħin l-ekonomija waqt il-kriżi, u appellat lill-Istati Membri jużawhom bis-sħiħ biex jappoġġaw lis-settur tal-midja. Malajr malajr ġie stabbilit qafas temporanju tal-għajnuna mill-istat, dan twessa' u ngħata aktar finanzjament permezz ta' REACT-EU, fejn is-settur kulturali huwa rikonoxxut bħala prijorità. L-Appoġġ temporanju biex itaffi r-Riskji tal-Qgħad f'Emerġenza (SURE) huwa strument importanti ieħor disponibbli għall-Istati Membri biex jikkumbattu l-konsegwenzi ekonomiċi u soċjali negattivi tat-tifqigħa tal-coronavirus.https://ec.europa.eu/commission/presscorner/detail/mt/ip_20_1872 Fl-istess ħin, il-Kummissjoni addattat għodod li diġà kienu jeżistu, pereżempju l-faċilità ta' garanzija għall-SMEs fis-setturi kulturali u kreattiv u tal-midja, biex ikun hemm aktar flessibbiltà fir-ripagament tas-self, u biex is-self ikun aktar faċli billi tingħata aktar sigurtà lill-istituzzjonijiet finanzjarji. Il-Pjan ta' Azzjoni dwar “Il-Midja tal-Ewropa fid-Deċennju Diġitali” Skeda informattiva dwar l-appoġġ għall-ġurnalisti u għas-settur tal-midja Proġetti ffinanzjati mill-UE biex jiġu appoġġati l-libertà u l-pluraliżmu tal-midja Stqarrija għall-istampa dwar il-Pjan ta' Azzjoni Ewropew għad-Demokrazija Is-sit web ta' Ewropa Kreattiva Is-sit web dwar id-Drittijiet tal-awtur Direttiva dwar is-Servizzi tal-Media Awdjoviżiva (AVMSD) Is-sit web dwar l-indirizzar tad-diżinformazzjoni online